I 2004 installerte Norsk Hydro en kombinert vindkraft- og hydrogenkraftstasjon på Utsira. Anlegget ble etablert som et vindkraftverk med hydrogenlagring. I perioder med god vind, kunne overskuddskraft fra vindturbinene brukes til å produsere hydrogen fra vann gjennom elektrolyse, som kunne lagres i trykktanker. Når vindturbinene ikke kunne produsere strøm på grunn av for lite eller for mye vind, kunne strøm i stedet produseres fra forbrenning av lagret hydrogen. I 2010 ble hydrogenprosjektet avviklet, og i 2011 ble vindturbinene overtatt av vindkraftfirmaet . Anlegget består av to vindturbiner på 600 kW hver. Det foreligger planer om å skifte ut vindturbinene på Utsira med nye og mer moderne turbiner.